
	[bookmark: nev]BÁNYAI MARCELLINA CSEPERKE
tanári
MA, 7. félév
Pázmány Péter Katolikus Egyetem
Bölcsészet- és Társadalomtudományi Kar
	






Témavezető:
	Dr. Thimár Attila
egyetemi docens, PPKE BTK




Árnyékban írott szavak. Nagy Gáspár

Az értekezésem témája Nagy Gáspár versei által kirobbant botrányokról és azok következményeiről szól. Bővebben két irodalmi periodikával kapcsolatos botránnyal, azok kitörésének okaival, lefolyásával és következményeivel foglalkozom.
Magyarországon a szocializmus szorítása a nyolcvanas években enyhült, a párt elleni mozgolódások, az ideológia elleni törekvések mind nagyobb hangot kaptak. A hatalmuk megtartásáért az ország vezetői próbálták felvenni a harcot, melynek egyik harctere a kultúra és azon belül az irodalom volt. A nyolcvanas években az irodalom képviselői fontos résztvevői voltak ennek a „háborúnak”, melynek a vége a rendszerváltás volt.
A két folyóirat, amelyeket választottam a tatabányai Új Forrás és a szegedi Tiszatáj. Mind a kettő elismert irodalmi folyóirat és mind a kettő izgalmas múlttal rendelkezik, amelynek egy részét tárom fel. Külön hangsúlyt fektetek az Új Forrás-ügy részleteire, megvizsgálom a költő és a szerkesztőség szemszögéből is.
Kutatásomat leginkább interjúkra, élménybeszámolókra, személyes elbeszélésekre és állampárti jelentésekre támaszkodva végeztem, hiszen kevés szakirodalom foglalkozik ezzel a témával, pedig ez a korszak nagyon sok izgalmas és tanulságos esetet tartogat a számunkra, melyek hasznosak lehetnek számunkra a jövőben.




